<p>కంచు బొమ్మలు పోత పోసే విధానం:
</p><p>కంచు విగ్రహం తయారీకి ప్రాచీన కాలంనుండి రెండు పద్దతులను అనుసరిస్తారు.ఒకదాని ప్రకారం మైనపు బొమ్మను చేసి ,దానిపై మట్టి కవచాన్ని కప్పి ,కాల్చి,మైనాన్ని తొలగించి, అందులో కరిగించిన లోహాన్ని పోస్తారు.మరో పద్దతిలో కేవలం ఉపరితంపైన మాత్రం రేకు మందంతో ఉండి లోపల డొల్లగా ఉండేటట్లు  పోతపోస్తారు.
</p><p>మెుదటిపద్దతిలో స్థూల విగ్రహాల తయారీ:
</p><p>ముందుగా కావలసిన ప్రమాణంలొ ప్రతిమను మైనంతో చేస్తారు.దీని మీద మట్టిని కప్పి పైన క్రింద రంధ్రాలను చేస్తారు.తరువాత వేడి చేయడం ద్వారా లోపలి మైనాన్ని బయటకి తీస్తారు.ఏర్పడి ఉన్న ఖాళీలో కరిగించి ఉన్న కంచులోహాన్ని పై నుండి పోస్తారు.లోహం చల్లబడిన తరువాత పైనున్న మట్టి కవచాన్ని పగులగొడతారు.తయారైన కంచు విగ్రహాన్ని అవసరాన్ని బట్టి ఆకురాళ్ళతోనూ ,శానాలతోనూ రుద్ది చక్కగా తీర్చిదిద్దుతారు.ఒకపెద్ద సైజు బొమ్మలను పోత పోయాల్సి వస్తే విగ్రహ మధ్య భాగంలో ఏదేని తేలికపాటి లోహాన్ని నింపి ,దానిపై మైనపు బొమ్మ ఆకారాన్ని తీర్చిదిద్దుతారు. కరిగించి పోత పోసినపుడు మధ్య ఉన్న మైనం కరిగిపోయి ,అందులో కరిగించిన లోహం ప్రవేశించి కంచు బొమ్మ తయారవుతుంది.
</p><p>రెండో పద్దతిలో డొల్ల విగ్రహాల తయారీ:
</p>
కావలసిన రీతిలో ముందుగా మట్టితో బొమ్మను తయారుచేస్తారు.దీనిమీద కొద్దిపాటి మందం గల మైనపు పొరను పూస్తారు.దాని మీద తిరిగి మట్టి పొరను పూసి ఆరబెడతారు.ముందుగా చేసి ఉంచిన రంధ్రాల ద్వారా కరిగిన మైనాన్ని తొలగిస్తారు.ఏర్పడిన సందులో కరిగించిన లోహాన్ని పోస్తారు.చల్లబడిన తర్వాత బయట మట్టి పొరను తొలగించగా, చక్కటి కంచు బొమ్మ తయారవుతుంది. అవసరాలను బట్టి పరికరాలతో విగ్రహాన్ని నగిషీలు తీర్చిదిద్దుతారు.
<a href="//commons.wikimedia.org/wiki/User:Adbh266" title="User:Adbh266">Adbh266</a>
CC BY-SA 4.0
<span class="int-own-work" lang="en">Own work</span>